EkBass/fiwiki-20250220-pages-articles huggingface dataset:
San Carlo

San Carlo voi tarkoittaa ainakin seuraavia: * San Carlo Canavese, kunta Italiassa Piemonten alueella olevassa Torinon metropolikaupungissa * San Carlo alle Quattro Fontane, on Roomassa sijaitseva barokkikirkko * Teatro San Carlo, on Italian Napolissa sijaitseva oopperatalo == Katso myös == * San Carlos
Encyclopædia Iranica

Encyclopædia Iranica on tietosanakirja, joka pyrkii tarjoamaan kattavan ja luotettavan kuvan iranilaisesta sivilisaatiosta Lähi-idässä, Kaukasuksella, Keski-Aasiassa ja Intian niemimaalla esihistoriasta nykyaikaan. Sanakirjan kielenä on englanti. Encyclopaedia Iranica kansainvälinen yhteistyöhanke, joka alkoi 1970-luvulla. Vuoteen 2017 asti sitä johti hankkeen perustaja, professori Ehsan Yarshater. Vuoteen 2018 asti projektin kotina oli Columbian yliopiston Iranin tutkimuskeskus, jonka nimi nykyään on Ehsan Yarshater Center for Iranian Studies. Sanakirjaa julkaisee vuonna 1990 perustettu The Encyclopaedia Iranica Foundation. Sen tavoitteena on taata sanakirjan riippumattomuus ja varmistaa teoksen julkaiseminen sekä digitaalisesti että painettuna. Painettuna sanakirjaa oli vuonna 2022 saatavissa kuutenatoista niteenä, jotka ulottuivat K-kirjaimeen saakka. Hanketta ovat tukeneet lukuisat säätiöt muun muassa Britanniasta, Ranskasta ja USA:sta. Yli 1 300 tutkijaa eri maista on kirjoittanut artikkeleita sanakirjaan. == Lähteet == == Aiheesta muualla == * Luokka:Tietosanakirjat Luokka:Iranin historia Luokka:Iranilainen kulttuuri
Erwitte

Erwitte on kaupunki Nordrhein-Westfalenin osavaltiossa läntisessä Saksassa. Sen historia alkaa frankkikuninkaiden aikakaudelta. Kaupunki on ollut merkittävä sementtiteollisuuden keskus 1920-luvulta alkaen. == Maantiede == Erwitte sijaitsee Nordrhein-Westfalenin itäosassa noin 120 kilometriä Düsseldorfista koilliseen. Etäisyys Hampurista on noin 240 kilometriä etelälounaaseen, maanteitse noin 300 kilometriä. Erwitte kuuluu Arnsbergin hallintopiiriin, joka kattaa Nordrhein-Westfalenin keski- ja kaakkoisosat. Soestin piirikunta puolestaan kattaa hallintopiirin koillisosan. Erwitte rajoittuu pohjoisessa Soestin piirikunnan väekkäimpään kaupunkiin Lippstadtiin. Soestin kaupunki sijaitsee Erwitten lounaispuolella; kaupunkien välissä sijaitsee Bad Sassendorf. Nykyinen Erwitte on yksi lukuisista saksalaiskaupungeista, jotka syntyivät 1970-luvun laajojen kuntaliitosten seurauksena. Erwitteen liitettiin 14 maalaiskuntaa vuonna 1975. Ne eivät muodosta kaupunkirakenteeltaan yhtenäistä kokonaisuutta, vaan jokaisella kaupunginosalla on oma pieni keskustansa. Historiallisen Erwitten jälkeen väkimäärältään suurin kaupunginosa on Bad Westernkotten. == Historia == Ensimmäinen asiakirjamaininta Erwittestä on vuodelta 836. Paikkakunta toimi keskiaikana useiden aatelissukujen tukikohtana ja se kehittyi kaupunkimaiseksi, mutta sitä ei virallistettu kaupungiksi keskiajalla, vaan vasta 1936. Alueen taloudelliseen kehitykseen vaikutti Westernkottenissa aloitettu suolanlouhinta, sillä suola oli merkittävä tuote keskiaikana ja uuden ajan alussa. 1920-luvulla Erwittestä tuli sementtiteollisuuden keskus. Erwitten historiallisen rakennuskannan olennainen osa on ristikkotalot. Kaupungin huomattaviin kirkkoihin kuuluu keskiaikainen St. Laurentius. == Talous ja liikenne == Erwitten keskeinen teollisuudenala on sementtiteollisuus. Moottoritie BAB 44 kulkee Erwitten eteläpuolitse kuntarajaa hipoen, ja siltä on liittymä maantielle Bundesstraße 1. Maantiet Bundesstraße 1 ja Bundesstraße 55 risteävät kaupungin keskustassa. == Lähteet == == Aiheesta muualla == *Erwitte, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Beckum

Beckum on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin kaakkoisosassa. Muinaisten kauppareittien risteykseen kasvanut Beckum tunnetaan muun muassa sementtiteollisuudestaan. == Maantiede == Beckum sijaitsee Nordrhein- Westfalenin pohjoisosassa noin 105 kilometriä Düsseldorfista koilliseen. Etäisyys Hampurista on noin 240 kilometriä lounaaseen, maanteitse noin 300 kilometriä. Westfalenin maantieteellinen keskipiste sijaitsee Beckumin keskustan tuntumassa. Beckum rajoittuu etelässä Soestin piirikuntaan, lännessä Ahleniin, pohjoisessa Ennigerlohiin, koillisessa Oeldeen ja kaakossa Waderslohiin. Nykyinen Beckum syntyi 1960- ja 1970-lukujen kuntaliitoksista. Siihen liitettiin 1969 Vellernin maalaiskunta ja Kirchspiel Beckum ("Beckumin pitäjä") sekä 1975 Neubeckum. Kanta-Beckum käsittää Beckumin hallinnollisen alueen eteläosan ja siellä asuu noin kaksi kolmasosaa kaupungin väestöstä. Neubeckum on melko tiheään asuttu kaupunginosa Beckumin pohjoisosassa ja siellä asuu noin neljäsosa kaupungin väestöstä. == Historia == Ensimmäinen asiakirjamaininta Beckumista on vuodelta 1134 muodossa parrochia Bikeheim. Nimi palautuu paikkakunnalla virtaaviin puroihin (Bach). Kaupunkioikeudet Beckum sai 1224 ja keskiajan kuluessa sen ympärille rakennettiin puolustusmuuri, josta on säilynyt yksi torni. Kaupunki sijaitsi kahden merkittävän kauppareitin risteyksessä, joten se houkutteli varakkaita kauppiaita. Sittemmin sodat, levottomuudet ja kulkutaudit köyhdyttivät kaupunkia. Beckumin talous alkoi elpyä 1800-luvulla ja siitä tehtiin vuonna 1816 piirikunnan pääkaupunki. Piirikunta lakkautettiin 1975. Vuonna 1872 perustettiin Beckumin ensimmäinen sementtitehdas. Toisessa maailmansodassa kaupunki säästyi lähes täysin pommituksilta ja sodan jälkeen se oli osa Britannian miehitysvyöhykettä. Beckum toipui nopeasti sodasta ja siitä kasvoi moderni teollisuuskaupunki. Beckumin historiallisiin rakennuksiin kuuluu muun muassa vanha raatihuone (Alte Rathaus). Sen historia alkaa vuodesta 1441. St. Stephanus und Sebastian -kirkosta on varhaisin maininta vuodelta 1134. == Talous ja liikenne == Beckumissa harjoitetaan muun muassa sementtiteollisuutta ja koneenrakennusta. Beckumin rautatieasema, Bahnhof Beckum-Neubeckum, sijaitsee rataosuudella Hamm–Minden. Moottoritie BAB 2 kulkee Beckumin halki. Maantiet Bundesstraße 58 ja Bundesstraße 475 risteävät kaupungin alueella. == Lähteet == == Aiheesta muualla == *Beckum, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit Luokka:Warendorfin piirikunta
Margarita Xhepa

Margarita Xhepa (s. 2. huhtikuuta 1932 Lushnja, Albania) on albanialainen näyttelijä. Xhepa on yksi Albanian kansallisteatterin menestyneimpiä näyttelijöitä. Hän on saanut tunnustusta eritoten Shakespeare-rooleistaan. Xhepa näytteli vuodesta 1965 alkaen 25 albanialaisessa kokoillan elokuvassa. Hänet muistetaan muun muassa elokuvista Dimri i fundit (1976), Dora e ngrohtë (1983) ja Pranvera s'erdhi vetëm (1988). Margarita Xhepan poika Ndriçim Xhepa on niin ikään näyttelijä. == Lähteet == Luokka:Albanialaiset näyttelijät Luokka:Vuonna 1932 syntyneet Luokka:Elävät henkilöt
Ndriçim Xhepa

Ndriçim Xhepa (s. 21. tammikuuta 1957 Tirana, Albania) on albanialainen näyttelijä. Xhepa opiskeli tiranalaisessa taidekoulussa Instituti i Lartë i Arteve ja aloitti uransa Albanian kansallisteatterissa 1979. Seuraavalla vuosikymmenellä Xhepa aloitti elokuvanäyttelijän uransa. Hän on näytellyt muun muassa elokuvissa Hije që mbeten pas (1985), Pas fasadës (1992) ja Lindje, perëndim, lindje (2008). Ndriçim Xhepan äiti Margarita Xhepa on niin ikään näyttelijä. == Lähteet == Luokka:Albanialaiset näyttelijät Luokka:Vuonna 1957 syntyneet Luokka:Elävät henkilöt
Sumsa

Sumsa (myös Sumpsa) on matalahko järvi Sotkamossa Kainuun eteläosassa. Sen pinta-ala on neljä neliökilometriä. Etäisyys Kajaanista on 49 kilometriä itäkaakkoon.Sumsa. Järviwiki. Viitattu 22.3.2022. == Maantiede == Sumsan pituus lännestä itään on viisi kilometriä. Järven itäosa on huomattavasti länsiosaa leveämpi. Laajin järvenosa on itäinen Halkoselkä, josta työntyy luoteeseen Koiralahti ja etelään Hoikansuulahti. Järven länsiosa jakautuu useisiin lahtiin, kuten Pohjaslahti, Valkeislahti ja Nurmilahti, jonka pohjoispuolisen Nurminiemen kohdalla järven leveys on alle 200 metriä. Noin puolet Sumsasta on vähintään kolme metriä ja enintään kuusi metriä syvä. Halkoselällä sijaitsee noin 1,7 kilometriä pitkä vyöhyke, jonka syvyys on 6–10 metriä. Sumsan keskivaiheilla on useita matalikoita. Sumsan saariluku on kymmenen. Saarista viisi on alle aarin laajuisia luotoja, viiden pinta-ala on yli aarin, mutta alle hehtaarin. Saarten yhteispinta-ala on runsaat 0,4 hehtaaria. Järven matalassa kaakkoisosassa sijaitsee useita saaria. Halkoselän luoteisrannalla Autioniemen itäpuolella on niin ikään matalikko, jonka sisällä on useita saaria, joista Autiosaari on laajin. Sumsan rannoilla on paitsi metsää ja suomaata, myös kulttuurimaisemaa. Järven länsipuoliskon rannoilla sijaitsee Niskalankylä, jonka luoteispuolella sijaitsee Sumsan kylä. Myös järven itäisillä rannoilla on kyläkokonaisuuksia. Sumsaan laskee Hoikanjärvi etelästä ja Satolampi pohjoisesta. Sumsa laskee Alajärveen, joka sijaitsee Satolammen länsipuolella. Virta vie Alajärveltä Sumsanjokea länteen Pieni- Kiimaseen, jonka korkeustaso on noin 25 metriä Sumsaa alempana. Sumsan vesitilavuus on 14 294 000 kuutiometriä. Sumsa (59.842.1.003) kuuluu Sumpsanjoen yläosan valuma-alueeseen (59.842), joka on kolmannen jakovaiheen vesistö Oulujoen vesistössä (59). Toinen jakovaihe on Sumpsanjoen valuma-alue (59.84) ja ensimmäinen on Nuasjärven–Kiimasjärven alue (59.8). Sumsa on Sumpsanjoen yläosan valuma-alueen laajin vakavesi. Toiseksi laajin on Hoikanjärvi-Kylkeinen. Alueeseen kuuluu kaikkiaan 15 vähintään hehtaarin laajuista vakavettä.Sumpsanjoen yläosan valuma-alueeseen (59.842). Järviwiki. Viitattu 22.3.2022. == Lähteet == Luokka:Sotkamon järvet Luokka:Nuasjärven–Kiimasjärven alue
Janne Rauhala

Janne Rauhala (s. 5. kesäkuuta 1976 Ilmajoki) on suomalainen pesäpalloilija. Rauhala edusti Superpesiksessä Kiteen Palloa, kasvattajaseuraansa Koskenkorvan Urheilijoita, Seinäjoen Maila-Jusseja ja Nurmon Jymyä. Hän saavutti yhden SM- hopean kaudella 1997 ja kolme SM-pronssia kaudella 2003, kaudella 2007 ja kaudella 2008. Hän pelasi yhden Itä-Länsi-ottelun vuonna 1999. https://www.pesis.fi/wp-content/uploads/2021/02/Rauhala-Janne.xlsx Ulkokentällä hän pelasi polttolinjassa. https://elmotv.com/koskenkorvan-voima- ei-ole-ollut-prosenteissa-vaan-wateissa/ Rauhala pelasi 350 Superpesiksen runkosarjan ottelua. Näissä hän löi kahdeksan kunnaria ja 62 tavallista juoksua, toi 297 juoksua ja keräsi 1 370 kärkilyöntipistettä. Rauhala pelasi 100 Superpesiksen ylemmän loppusarjan ottelua. Näissä hän löi kolme löi kolme kunnaria ja 14 tavallista juoksua, toi 64 juoksua ja keräsi 331 kärkilyöntipistettä. Rauhala pelasi 16 Superpesiksen alemman loppusarjan ottelua. Näissä hän löi yhden tavallisen juoksun, toi 16 juoksua ja keräsi 65 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1976 syntyneet Luokka:Elävät henkilöt
Bromarvin pitäjäntupa

Bromarvin pitäjäntupa (ruots. Bromarv sockenstuga) on vuonna 1851 valmistunut entinen pitäjäntupa Raaseporin Bromarvissa. Rakennuksen omistaa Raaseporin kaupunki ja nykyisin siinä toimii Bromarvin kotiseutumuseo. == Historia == Bromarvin pitäjäntuvan rakentamisen aloitti vuonna 1846 J. Smedslund Vättlaxin kylästä. Rakennus on jaettu kahteen osaan; kansliaan ja asuntoon. Bromarvin kuntakokous kokoontui rakennuksessa ensimmäisen kerran 15. maaliskuuta 1869 pastori Tennbergin johdolla. Bromarvin kunnanvaltuusto puolestaan kokoontui pitäjäntuvassa ensimmäistä kertaa 22. maaliskuuta 1910. Tuolloin kunnanvaltuustossa oli 25 jäsentä ja puheenjohtajana toimi lääkäri Emil Sandell Kansjerfistä. Bromarvin kunnanvaltuusto kokoontui pitäjäntuvassa aina vuoteen 1955, jolloin uusi kunnantalo Furutorp rakennettiin. Bromarvin säästöpankki toimi pitäjäntuvassa vuosina 1874-1917. == Lähteet == Luokka:Pitäjäntuvat Luokka:Raaseporin rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Bromarv
Viiksjärvi (Rovaniemi)

Viiksjärvi on saareton metsäjärvi Rovaniemellä Lapin maakunnassa. Sen pinta- ala on 5,3 neliökilometriä. Etäisyys Rovaniemen keskustasta on 12 kilometriä luoteeseen.Viiksjärvi. Järviwiki. Viitattu 22.3.2022. == Maantiede == Viiksjärven pituus etelästä pohjoiseen on 4,2 kilometriä. Järven etelä- ja keskiosan leveys on noin puolitoista kilometriä. Koillisrannan haarautuva Viikset-niemi erottaa järven pohjoisosaa muusta järvestä. Yli neliökilometri Viiksjärvestä on kolmesta neljään metriä syvä. Järven pohjoisosassa sijaitsee kaksi kymmenen metrin syvännettä. Viiksjärven rannat ovat metsä- ja suomaata. Pientaloja on melko vähän. Viiksjärven luoteiskulmasta alkaa Viiksoja, joka laskee luoteessa sijaitsevaan Iso-Pessoukseen (96,2 metriä mpy). Järvien välissä kohoavan Pessousvaaran huippu on yli 200 metriä merenpinnan yläpuolella. Viiksjärven länsipuolella sijaitsee Sinettäjärvi ja idässä Ounasjoki. Viiksjärven vesitilavuus on 22 133 000 kuutiometriä. Viiksjärvi (65.513.1.003) kuuluu Sinettäjoen alueeseen (65.513), joka on kolmannen jakovaiheen vesistö Kemijoen vesistössä (65). Toinen jakovaihe on Ounasjoen alaosan alue (65.51) ja ensimmäinen jakovaihe Ala-Ounasjoen alue (65.5). Viiksjärvi on laajin Sinettäjoen alueen kolmesta vähintään hehtaarin laajuisesta vakavedestä. Alueen kaksi muuta järveä ovat Iso-Pessous ja Sinettälampi.Sinettäjoen alue. Järviwiki. Viitattu 22.3.2022. == Lähteet == Luokka:Rovaniemen järvet Luokka:Ala-Ounasjoen alue
Iso-Pessous

Iso-Pessous on saareton metsäjärvi Rovaniemellä Lapin maakunnassa. Sen pinta- ala on 60 hehtaaria. Etäisyys Rovaniemen keskustasta on 18 kilometriä luoteeseen.Iso-Pessous. Järviwiki. Viitattu 22.3.2022. == Maantiede == Iso- Pessouksen pituus etelästä pohjoiseen on 1,3 kilometriä ja leveys lännestä itään 1,0 kilometriä. Järven lahdilla ja niemillä ei ole karttanimiä. Lähes neljäsosa Iso-Pessouksesta on vähintään 10 metriä syvä. Syvimmät kohdat ovat 15 metriä. Järven suorantaiset etelä- ja länsiosat ovat matalia. Iso- Pessoukseen laskee Viiksoja kaakosta Viiksjärveltä (128,0 metriä mpy). Järvien välissä kohoavan Pessousvaaran huippu on yli 200 metriä merenpinnan yläpuolella. Iso-Pessous laskee Pessousjokea länteen Sinettäjokeen, jonne etäisyys on puolisen kilometriä. Sinettäjoki virtaa Sinettälammen (91,3 metriä mpy) kautta koilliseen ja laskee Ounasjokeen. Iso-Pessouksen itäpuolella sijaitsee noin hehtaarin laajuinen Pikku-Pessous (105,1 metriä mpy). Iso- Pessouksen vesitilavuus on 3 407 000 kuutiometriä. Iso-Pessous (65.513.1.002) kuuluu Sinettäjoen alueeseen (65.513), joka on kolmannen jakovaiheen vesistö Kemijoen vesistössä (65). Toinen jakovaihe on Ounasjoen alaosan alue (65.51) ja ensimmäinen jakovaihe Ala-Ounasjoen alue (65.5). Iso-Pessous on toiseksi laajin Sinettäjoen alueen kolmesta vähintään hehtaarin laajuisesta vakavedestä. Laajin on Viiksjärvi ja pienin Sinettälampi.Sinettäjoen alue. Järviwiki. Viitattu 22.3.2022. == Lähteet == Luokka:Rovaniemen järvet Luokka:Ala-Ounasjoen alue
Vikajärvi (järvi)

Vikajärvi on matala, osittain kulttuurimaiseman reunustama järvi Raudanjoen reitillä Rovaniemellä Lapin maakunnassa. Sen pinta-ala on 6,5 neliökilometriä. Etäisyys Rovaniemen keskustasta on 26 kilometriä koilliseen.Vikajärvi. Järviwiki. Viitattu 22.3.2022. == Maantiede == Vikajärven pituus kaakosta luoteeseen on 5,2 kilometriä. Järvi koostuu yhdestä selkävedestä, josta työntyy länteen Etulahti ja Saunalahti sekä itään Kivilahti ja Mourunlahti. Järven eteläisin osa on Viankoukku. Noin neljä viidesosaa Vikajärvestä on vähintään metrin ja enintään kolmen metrin syvyinen. Järven keskiosassa sijaitsee yli kolme metriä syvä vyöhyke. Vikajärven saariluku on kuusi. Saaret ovat alle hehtaarin laajuisia ja sijaitsevat rantojen läheisyydessä. Nimettyjä saaria ovat Luusuansaari länsirannan tuntumassa ja Kypäräsaari itärannan Kypäräjängän lähellä. Vikajärven länsirannalla on kulttuurimaisemaa ja Vikajärven kylä. Itäranta on suo- ja metsämaata. Etelärannalla sijaitsee pientalojen rykelmä. Vikajärveen laskee Raudanjoki koillisesta ja Vikajoki kaakosta. Raudanjoki jatkuu Vikajärven lounaisrannan Pieksanmukan kautta lounaaseen Olkkajärveen (98,6 metriä mpy). Vikajärven vesitilavuus on 11 194 000 kuutiometriä. Vikajärvi (65.721.1.001) kuuluu Vikajärven alueeseen (65.721), joka on kolmannen jakovaiheen vesistö Kemijoen vesistössä (65). Toinen jakovaihe on Nampajärvien alue (65.72) ja ensimmäinen jakovaihe Raudanjoen valuma-alue (65.7). Vikajärvi on laajin Vikajärven alueen 29:stä vähintään hehtaarin laajuisesta vakavedestä. Toiseksi laajin on Ala-Nampajärvi ja kolmanneksi laajin on Valkiajärvi. Suurin osa Vikajärven alueen alle viiden hehtaarin laajuisista vakavesistä on vailla virallista nimeä.Vikajärven alue (65.721). Järviwiki. Viitattu 22.3.2022. == Lähteet == Luokka:Rovaniemen järvet Luokka:Raudanjoen valuma-alue
Luotosenjärvi (Virolahti)

Luotosenjärvi on rantaviivaltaan melko mutkitteleva ja vedenlaadultaan hyvä metsäjärvi Virolahden länsiosassa Kymenlaakson maakunnassa. Sen pinta-ala on 58 hehtaaria. Etäisyys Kotkasta on 28 kilometriä itäkoilliseen. Järven luoteisin osa kuuluu Haminaan.Luotosenjärvi) Luotosenjärvi. Järviwiki. Viitattu 26.3.2022. == Maantiede == Luotosenjärveä määrittää pohjoisrannan Pitkäniemi, jonka länsipuolella sijaitsee Kuusikannanpohja ja itäpuolella Kalamäenpohja. Järven eteläosan leveys on runsaan kilometrin, leveyttä lisää kaakkoon työntyvä Korvenpohja. Luotosenjärvellä on useita luotoja, mutta ei nimettyjä saaria. Rannat ovat pientalojen täplittämää metsämaata ja suoalueita. Luotosenjärvi laskee lounaiskolkan Ojanpohjasta etelään. Luotosenjärvi (81.011.1.006) Pyölinjoen valuma-alueeseen (81.011), joka on kolmannen jakovaiheen vesistö Suomenlahden rannikkoalueen päävesistössä (81). Luotosenjärvi on Pyölinjoen valuma-alueen laajin vakavesi. Alueeseen kuuluu Luotosenjärven lisäksi viisi vakavettä, joista laajin on noin seitsenhehtaarinen Ruokolampi.Pyölinjoen valuma-alue (81.011). Järviwiki. Viitattu 26.3.2022. Myös Luumäellä on Luotosenjärvi. Se sijaitsee Vaalimaanjoen päävesistössä noin 28 kilometriä Virolahden Luotosenjärveltä pohjoiskoilliseen.Luotosenjärvi. Järviwiki. Viitattu 26.3.2022. == Lähteet == Luokka:Haminan järvet Luokka:Virolahden järvet
Jäsennys

Sanalla jäsennys on Wikipediassa seuraavat merkitykset: * Jäsentäminen, luonnollisen tai tietokonekielen rakenteen analyysi * Jäsentely, ajattelun tai kirjoituksen rakenteen suunnittelu tai kuvaus
Luotosenjärvi (Luumäki)

Luotosenjärvi (myös Luotoinjärvi) on osittain ruovikoitunut matala järvi Luumäen eteläosassa Etelä-Karjalan maakunnassa. Sen pinta-ala on yksi neliökilometri. Etäisyys Lappeenrannasta on 39 kilometriä lounaaseen. Järven luoteisella rannalla sijaitsee Luotolan kylä.Luotosenjärvi. Järviwiki. Viitattu 26.3.2022. == Maantiede == Luotosenjärven pituus etelästä pohjoiseen on 1,8 kilometriä. Järven eteläosa on pohjoisosaa kapeampi. Suurimmat niemet ovat länsirannan Murtoniemi ja itärannan Verkkoniemi. Niemien välinen etäisyys on lyhimmillään noin 600 metriä. Luotosenjärven pohjoisosassa sijaitsee saarirykelmä, joka on lähes kiinni mantereessa. Luotolan kulttuurimaisemaa lukuun ottamatta Luotosenjärven rannat ovat pääosin metsä- ja suomaata. Luotosenjärveen virtaa laskuojia ympäristön soilta (Tervamäensuo, Keskisillansuo, Pornotkonsuo). Luotosenjärvi kääntyy alavirtaan järven eteläisimmästä kolkasta, josta alkaa kohti etelää virtaava laskuoja, joka päätyy Vaalimaanjokeen. Luotosenjärvi (10.003.1.008) kuuluu Vaalimaanjoen yläosan valuma-alueeseen (10.003), joka on kolmannen jakovaiheen vesistö Vaalimaanjoen vesistössä (10). Luotosenjärvi on Vaalimaanjoen yläosan valuma- alueen laajin vakavesi. Alueeseen kuuluu kymmenen vähintään hehtaarin laajuista vakavettä.Vaalimaanjoen yläosan valuma-alue (10.003). Järviwiki. Viitattu 26.3.2022. Myös Virolahdella on Luotosenjärvi. Se sijaitsee Suomenlahden rannikkoalueen päävesistössä noin 28 kilometriä Luumäen Luotosenjärveltä etelälounaaseen.Luotosenjärvi. Järviwiki. Viitattu 26.3.2022. == Lähteet == Luokka:Luumäen järvet Luokka:Vaalimaanjoen vesistö
Enterprise (Alabama)

Enterprise on kaupunki Alabaman osavaltiossa, Yhdysvalloissa. Sen väkiluku oli 28 711 vuonna 2020. Kaupunki on toinen Coffeen piirikunnan hallintokeskuksista, ja se on väkiluvultaan Coffeen piirikunnan suurin kaupunki. == Väestö == Vuonna 2020 Enterprisen 28 711 asukkaasta valkoisia oli 68,9 %, mustia 21,9 %, aasialaisia 2,6 % ja alkuperäisasukkaita 0,9 %. Vuonna 2019 8,8 % asukkaista puhui kotonaan jotain muuta kieltä kuin englantia ja 4,5 % asukkaista oli syntynyt ulkomailla. == Kuvia kaupungista == Kuva:Coffee County Courthouse, Enterprise.JPG|Enterprisen oikeustalo. Kuva:Enterprise Public Library.JPG|Enterprisen julkinen kirjasto. == Lähteet == == Aiheesta muualla == Luokka:Alabaman kaupungit
Ewa Björling

Ewa Björling (s. 3. toukokuuta 1961 Motala) on ruotsalainen entinen maltillisen kokoomuksen poliitikko. Hän istui valtiopäivillä vuosina 2002–2014 ja toimi Ruotsin kauppaministerinä vuosina 2007–2014. Koulutukseltaan Björling on hammaslääkäri ja on työskennellyt myös virologian tutkijana Karoliinisessa instituutissa. ==Lähteet== ==Aiheesta muualla== * Ewa Björling Ruotsin valtiopäivien verkkosivuilla Luokka:Ruotsin ministerit Luokka:Maltillisen kokoomuksen poliitikot Luokka:Hammaslääkärit Luokka:Vuonna 1961 syntyneet Luokka:Elävät henkilöt
Maggie McNamara

Maggie McNamara (18. kesäkuuta 1928 New York – 18. helmikuuta 1978 New York) oli yhdysvaltalainen näyttelijä.Maggie McNamara (1928-1978) Bibliothèque nationale de FranceMcNamara, Maggie 1928-1978 WorldCat Identities McNamara syntyi yhdeksi sittemmin eronneiden irlantilais-yhdysvaltalaisten vanhempien neljästä lapsesta. Hän opiskeli Textile High Schoolissa ja aloitti tämän jälkeen uran mallina. Hänen kuvansa oli kahdesti Lifen kannessa, minkä seurauksena hän sai myös elokuvatarjouksia, joista kuitenkin kieltäytyi, koska ei kokenut olevansa varma lahjakkuudestaan näyttelijänä. McNamara otti kuitenkin vastaan valmennusta ja saavutti Otto Premingerin huomion.Maggie McNamara, Actress, Dies; In ‘Moon Is Blue’ on Stage, Screen The New York Times McNamara esiintyi F. Hugh Herbertin näytelmään pohjautuneessa elokuvassa The Moon Is Blue (1953), jonka Otto Preminger tuotti. Preminger tuotti myös näytelmän, jonka Chicagon-tuotannossa McNamara esiintyi roolissaan puolentoista vuoden ajan. Elokuvaa McNamara tähditti yhdessä William Holdenin ja David Nivenin kanssa. Hän pääsi Oscar-ehdokkaaksi. McNamara esiintyi myös Broadway-näytelmässä The King of Friday's Men vuonna 1951. Vuonna 1954 hän oli yksi pääosan esittäjistä elokuvassa Kolme kolikkoa lähteessä. Seuraavana vuonna hän esiintyi elokuvassa Prince of Players. Pienempi rooli hänellä oli elokuvassa Kardinaali. Vuonna 1962 McNamara teki toisen Broadway- esiintymisensä näytelmässä Step on a Crack. McNamara kuoli lääkkeiden yliannostukseen New Yorkissa. Hän oli asiaa kommentoineen sukulaisensa mukaan ollut masentunut ja sairas useiden vuosien ajan. Näyttelijänä hän ei ollut esiintynyt enää viiteentoista vuoteen vaan oli tehnyt töitä konekirjoittajana. McNamaran avioliitto David Swiftin kanssa päättyi avioeroon. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 1978 kuolleet
Kannatusalue

Kannatusalue on kuntaryhmä, jolle on ominaista puolueen keskimääräistä suurempi vaalimenestys sekä kannatuksen pysyvyys. Kannatusalueelle ominaista on, että kannatusalueella ansaittu vaalimenestys on esimerkiksi puolueen valtakunnallista mediaania suurempi. == Katso myös == * Poliittinen alue * Poliittinen ilmasto == Lähteet == Luokka:Poliittiset alueet Luokka:Poliittiset käsitteet
Korallijatropa

Korallijatropa (Jatropha multifida) on tyräkkikasvien (Euphorbiaceae) heimoon, jatropien (Jatropha) sukuun kuuluva kasvilaji. Se on ainavihanta tai osittain kausivihanta sekä jokseenkin sukkulenttinen pensas tai puu. Korallijatropa voi kasvaa korkeimmillaan noin kuusi metriä korkeaksi, mutta viljeltynä se jää tavallisimmin kahdesta kolmeen metriä korkeaksi. Kaikki kasvin osat ovat myrkyllisiä. Korallijatropa kasvaa luontaisena Meksikossa, Keski-Amerikassa sekä Karibialla. Korallijatropan eri osia on kerätty luonnosta paikallisesti lääkinnällisiin tarkoituksiin, minkä lisäksi kasvista saadaan maitiaisnestettä. Korallijatropaa käytetään myös koristekasvina. Siinä tarkoituksessa lajia onkin viety eri puolille Vanhan maailman tropiikkia ja paikoitellen laji on levinnyt viljelykarkulaisena luontoon. == Lähteet == * Useful Tropical Plants: Jatropha multifida === Viitteet === == Aiheesta muualla == * JSTOR Global Plants: Jatropha multifida * Integrated Taxonomic Information System (ITIS): Jatropha multifida * Global Biodiversity Information Facility (GBIF): Jatropha multifida * Flora of North America: Jatropha multifida Luokka:Jatropat Luokka:Myrkylliset kasvit
Poliittinen ilmasto

Poliittinen ilmasto () on alue, johon yhdistetään kannatusaluetta suurempia merkityksiä. Poliittisen ilmaston alueella tietty puolue on alueella suurimmassa asemassa. Poliittisen ilmaston vaatimukseen kuuluu, että puolue on myös perinteisesti säilyttänyt asemansa. == Vaatimukset == Suppeammassa merkityksessä käsitteelle on asetettu muitakin vaatimuksia. Suppeuttavassa merkityksessä vaatimus on ollut ettei alue ole täydellisen sosiaalisesti ja poliittisesti homogeeninen, esimerkiksi niin, että yksi väestöryhmä ja puolue hallitsisi aluetta. Poliittisen alueen edellytykseksi on esitetty vaatimusta erilaisista sosiaalisista ryhmistä, jolloin on todennäköisempää, että siellä esiintyy erilaisia poliittisia mielipiteitä, vastakohtaisuutta ja kilpailun mahdollisuutta. Poliittisen alueen edellytykseksi on myös katsottu, ettei alueen poliittinen pääväri saa johtua syystä, jotka yleisesti maassa säätelevät poliittista mielipiteenmuodostusta, vaan paikallisten taustatekijöiden täytyy olla ratkaisevia. == Käsite == Käsitettä on ensimmäisenä käyttänyt poliittista ekologiaa tutkinut Andre Siegfried. Siegfriedin mukaan on yhtä lailla olemassa poliittisia alueita, samalla tavalla kuin on geologisia alueita sekä talousalueita. Samoin kuten on luonnonmaantieteellisiä ilmastoja, on myös poliittisia ilmastoja. == Katso myös == * Poliittinen alue * Kannatusalue == Lähteet == Luokka:Poliittiset alueet Luokka:Poliittiset käsitteet Luokka:Kulttuurisuuntaukset
Poliittinen alue

Poliittinen alue on poliittisen maantieteen ydinnimike, joka käsittää seuraavat alueet: # Kannatusalueet, jonka tunnusmerkkejä ovat kannatuksen keskeimääräistä suurempi voimakkuus, sekä kannatuksen pysyvyys; # Poliittinen ilmasto, jossa tietty poliittinen suunta on perinteisesti ollut suurin ryhmä; sekä # Ydinalue, joka viittaa kannatus- tai ilmastoalueen keskeiseen osaan. # Vaikutusalue käsittää ydinalueen sekä ilmasto- tai kannatusalueen rajan välisen vyöhykkeen. Poliittinen alue on luonteeltaan kaavamainen, eikä poliittinen todellisuus aina noudata kuvausta. == Tunnusomaisia piirteitä == === Valtapuolueen asema === Poliittisen alueen valtaryhmällä on puolellaan useita käytännöllisiä ja psykologisia etuja, jotka vahvistavat sen asemaa. Runsas ja uskollinen äänestäjäkunta on otollista puolueen äänenkannattajien levittämiseksi sekä kantojen vahvistamiseksi. Puolueelle on tarjolla enemmän työntekijöitä ja toimihenkilöitä, joten organisaation luominen ja ylläpitäminen on vähemmän vaikeaa kuin heikoilla alueilla. Puolueen sanoman edistämistä helpottaa, että enemmistöön lukeutuvat ilmaisevat muita auliimmin poliittisia käsityksiään ja puhuvat politiikasta myös toisinajatteleville. Puolueella on käytössään poliittinen perinne, joka vaikuttaa alueella ylisukupolvisesti, sitoo aatteeseen ja luo seudulle sen oloja vahvasti sävyttävän, toisinaan dominoivan, ilmapiirin. === Keskus === Poliittisella alueella on tavallisesti keskus, jonka merkitys voi olla asianomaisen puolueen järjestöjen, äänenkannattajien ja propagandatoiminnan keskuspaikka. Keskus on tavallisesti edullisessa asemassa valittaessa henkilöitä puolueen johtoon tai parlamenttiin. Mikäli paikkakunta toimii samalla kertaa sekä aatteellisen että käytännöllisen työn keskuksena, se saa helposti keskeisen aseman myös sikäli, että sen välittömässä läheisyydessä suosio on voimakkainta ja kannatus heikkenee välimatkan kasvaessa keskukseen. === Alueen rajat === Poliittiselle alueelle ei ole helposti osoitettavissa kannatusalueen ulkoreunaa. Rajojen tilalla on usein vaihettumisvyöhyke, jolloin eri puolueiden alueet osaksi peittävät toisensa. Ydinalueiden rajalinjat voivat olla hyvin tarkat ja jyrkät. Ne saattavat liittyä mm. taloudellisiin ja hallinnollisiin rajoihin. Eräissä tapauksissa poliittisest alueet käyvät täydellisesti yksiin tiettyjen taloudellisten ja hallinnollisten alueiden kanssa. === Puolueolot === Poliittisen alueen perusvärillä on vaikutusta siihen, mitkä puolueet saavat ja missä määrin kannatusta sen piirissä. Joissain tapauksissa alueen yleinen atmosfääri on alttiimpi radikaalimmalle tai maltillisemmalle suuntaukselle. === Osanotto vaaleihin === Mitä enemmän yksi puolue hallitsee aluetta, sitä vähemmän siellä esiintyy poliittista ristikkäispainetta. Poliittinen yhtenäisyys aktivoi äänestäjiä, kun taas heterogeenisuus ja kilpailu synnyttävät epävarmuutta ja passiivisuutta. Joissain tapauksissa tietty puolue on siinä määrin hallitsevassa asemassa, että kilpailu on lähes olematonta. Tästä syystä niin vähemmistöön kuin enemmistöönkin kuuluvan mielestä on hyödytöntä äänestää, koska vaalien lopputulos on ilmeinen. == Lähteet == * Luokka:Poliittiset käsitteet
Alttoviulusonaatti (Šostakovitš)

Alttoviulusonaatti (op. 147) on Dmitri Šostakovitšin viimeiseksi jäänyt sävellys. Hän laati sen alttoviululle ja pianolle. Šostakovitš sävelsi suurimman osan teoksesta kesäkuun ja heinäkuun 1975 aikana; hän kuoli keuhkosyöpään elokuun 9. päivänä.Sonata for viola and piano, Op 147 Hyperion Records Šostakovitš konsultoi sävellystyönsä aikana Beethoven-kvartetin alttoviulisti Fjodor Družininia, jolle hän teoksensa omisti. Säveltäjän toivomuksen perusteella Družinin soitti teoksen ensin yksityisesti 25. syyskuuta ja piti sitten sen julkisen kantaesityksen 1. lokakuuta 1975 Leningradin filharmonikkojen pienessä salissa. Šostakovitš sisällytti teokseensa kaksitoistasäveljärjestelmää hyödyntäen laadittuja teemoja. Scherzon kaltaisessa toisessa osassa säveltäjä kierrätti avausmusiikin hylkäämästään toisen maailmansodan aikaisesta Nikolai Gogolin näytelmään pohjautuneesta Igroki-oopperahankkeesta. Alttoviulusonaatin Adagio finale -osaan Šostakovitš sisällytti enimmäkseen pianon vasemman käden osuuteen lainoja omasta toisesta viulukonsertostaan ja kaikista viidestätoista sinfoniastaan. Viimeisellä sivulla Šostakovitš myös lainasi pääteemaa varhaisesta Sarjastaan kahdelle pianolle (op. 6), jonka silloin 16-vuotias säveltäjä oli omistanut hiljattain edesmennelle isälleen. == Osat == # Moderato # Allegretto # Adagio finale == Lähteet == Luokka:Dmitri Šostakovitšin teokset Luokka:1970-luvun musiikkiteokset
Youssef Asad Alkhatib

Youssef Asad Alkhatib (s. 2000 Palmyra, Syyria) on syyrialaissyntyinen näyttelijä, joka on näytellyt televisiosarjoissa ja Ylioppilasteatterissa. Vuodesta 2021 hän on opiskellut Teatterikorkeakoulussa näyttelijäntyön koulutusohjelmassa. Alkhatibin ollessa 15-vuotias hänen perheensä päätti lähettää perheen pojat ulkomaille, jotta nämä eivät joutuisi sotimaan Syyrian sotaan. Alkhatib pääsi pakenemaan Syyriasta Kreikkaan ja pääsi sieltä 16-vuotiaana kiintiöpakolaisena Suomeen vuoden 2017 maaliskuussa. Suomessa Alkhatib otti yhteyttä useisiin eri teattereihin ja sai saman vuoden syksyllä osan Suomen kansallisteatterin Toinen koti -näytelmästä, joka käsittelee pakolaisten kohtaloita. Seuraavana vuonna Alkhatib näytteli Tapahtui Palmyrassa -näytelmässä. Alkhatib haki Teatterikorkeakouluun kaksi kertaa, mutta ei päässyt valintakokeisiin asti, koska ei osannut suomen kieltä riittävän hyvin. Alkhatibin yrittäessä kolmatta kertaa olivat vaatimukset muuttuneet ja riittävä opetuskielen ymmärtäminen riitti, ja hänet hyväksyttiin opiskelijaksi valintakokeiden perusteella. Alkhatib näytteli Sekasin- televisiosarjan kolmannella kaudella Omaria sekä sivurooleissa NIMBY- elokuvassa ja Rahti-televisiosarjassa. == Lähteet == Luokka:Suomalaiset näyttelijät Luokka:Syyrialaiset näyttelijät Luokka:Vuonna 2000 syntyneet Luokka:Elävät henkilöt
Sven Melander

Sven Alarik Melander (30. lokakuuta 1947 Malmö – 31. maaliskuuta 2022 Tukholma) oli ruotsalainen toimittaja, koomikko, televisio-ohjaaja ja näyttelijä. Hän juonsi ruotsalaista televisio-ohjelmaa Snacka om nyheter. Sven Melander syntyi ja kasvoi Malmössä Skånessa ja asui Saltsjö-Duvnäsissä. Hänen puolisonsa oli Karin Melander-Hassler, ja he saivat kolme lasta. Melander kuoli maaliskuussa 2022 syöpään 74-vuotiaana. ==Valikoitu filmografia== *Seuramatkat – eli missä ovat possujuhlat? (1980) *Veijarikopla ja Dynamiitti- Harry (1982) ==Lähteet== ==Aiheesta muualla== * * Luokka:Ruotsalaiset toimittajat Luokka:Ruotsalaiset näyttelijät Luokka:Ruotsalaiset koomikot Luokka:Vuonna 1947 syntyneet Luokka:Vuonna 2022 kuolleet
Ghost Opera

Ghost Opera on power metal -yhtye Kamelotin kahdeksas studioalbumi. Se julkaistiin 1. kesäkuuta 2007, 1. kesäkuuta Saksassa ja 4. kesäkuuta Euroopassa ja 5. kesäkuuta Yhdysvalloissa SPV GmbH/Steamhammer Recordsin kautta. Se on Kamelotin ensimmäinen studioalbumi, jolla kosketinsoittaja Oliver Palotai esiintyy, ja viimeinen basisti Glenn Barryn kanssa. Albumilta julkaistiin neljä musiikkivideota kappaleille "Ghost Opera", "The Human Stain", "Rule the World" ja "Love You to Death". Billboard 200 -listalla albumi nousi sijalle 18 Top Heatseekers -listalla ja sijalle 48 Independent Albums -listalla. Ennen albumin julkaisua SPV Records jakoi tiukasti rajoitetun CD-singlen "Ghost Opera" kappaleesta, joka jaettiin Euroopan kiertueelle osallistuneille faneille maalis-, huhti- ja toukokuussa 2007. Albumi julkaistiin vinyylinä keväällä 2009 yhdessä The Black Halon kanssa. == Kappaleet == == Rajoitettu painos CD + DVD ja The Second Coming == Ghost Operan uudelleenjulkaisu Ghost Opera: The Second Coming julkaistiin 28. maaliskuuta 2008 Saksassa, 31. maaliskuuta muualla Euroopassa ja 8. huhtikuuta Yhdysvalloissa ja Kanadassa. Albumi julkaistiin tuplalevynä, jonka ensimmäinen levy sisälsi Ghost Operan, kuten aiemmin, ja videot kappaleille "The Human Stain" ja "Memento Mori", (kuvattiin Belgradissa, Serbiassa). Toinen levy sisälsi 10 livekappaletta samasta esityksestä sekä kolme bonuskappaletta Ghost Operasta ja The Black Halosta sekä remixin kappaleesta "Rule the World". == Arvostelut == lähde arvosana AllMusic 3.5/5 Goetia Media 4/5 Imperiumi 8/10 The Metal Crypt 5/5 Metal Symphony 8/10 Metal Temple 8/10 Metal Zone 8.5/10 Soundi 4/5 == Listasijoitukset == Albumilistat (2007) Paras sijoitus Alankomaiden albumilista 51 Suomen albumilista 35 Ranskan albumilista 83 Saksan albumilista 61 Kreikan kansainvälinen albumilista 23 Japanin albumilista 34 Norjan albumilista 25 Ruotsin albumilista 29 Sveitsin albumilista 88 Iso-Britannia (Rock & Metal -lista) 24 US Billboard Independent -albumit 48 US Billboard top Heatseekers 18 Kreikan albumilista 38 == Kokoonpano == Ghost Operan kansivihkosta Kamelot * Roy Khan – laulu, kosketinsoittimet * Thomas Youngblood – kitara * Glenn Barry – bassokitara * Casey Grillo – rummut, lyömäsoittimet * Oliver Palotai – kosketinsoittimet === vierailevat muusikot === * Miro – orkestraatiot, koskettimet, tekniikka * Simone Simons – laulu kappaleessa "Blücher" * Amanda Somerville – laulu kappaleissa "Mourning Star", "Love You to Death", "Season's End" ja "Ghost Opera" * Sascha Paeth – kitara kuoro * Cinzia Rizzo, Robert Hunecke-Rizzo ja Thomas Rettke Tuottajat * Olaf Reitmeier – tekniikka * Simon Oberender – tekniikka * Bredo Myrvang – äänitys * Mattias Norén – kuvitus, taitto * Elin Strigå – kuvankäsittely * Alexandra V Bach – kansitaide * Liliana Sanches – valokuvaus == Lähteet == == Aiheesta muualla == * * Luokka:Vuoden 2007 albumit Luokka:Kamelotin albumit
Sybille Schmidt

Sybille Schmidt (s. 31. elokuuta 1967 Apolda, Saksan demokraattinen tasavalta) on saksalainen kilpasoutaja. Hän voitti pariaironelosessa olympiakultaa ja kolme maailmanmestaruutta. Schmidt voitti pariaironelosen maailmanmestaruuden Bledissa 1989, Tasmaniassa 1990 ja Wienissä 1991. Kaksi ensimmäistä mestaruuttaan hän saavutti Saksan demokraattisen tasavallan ja kolmannen yhdistyneen Saksan edustajana. Barcelonan olympialaisissa 1992 hän voitti pariaironelosessa olympiakultaa. Schmidt, Kerstin Müller, Birgit Peter ja Kristina Mundt voittivat loppukilpailussa hopealle sijoittuneen Romanian venekunnan 4,16 sekunnilla. == Lähteet == Luokka:Itäsaksalaiset soutajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1967 syntyneet Luokka:Elävät henkilöt
Birgit Peter

Birgit Peter (s. 27. tammikuuta 1964 Potsdam, Saksan demokraattinen tasavalta) on saksalainen kilpasoutaja. Hän voitti kaksi olympiakultaa ja neljä maailmanmestaruutta. Nuorten maailmanmestaruuskilpailuissa Saksan demokraattista tasavaltaa edustanut Peter sijoittui pariairokaksikossa hopealle vuonna 1981 ja voitti perämiehellisessä pariaironelosessa kultaa vuonna 1982. Aikuisten MM-kilpailuissa hän voitti kolme peräkkäistä kultamitalia pariaironelosessa: Hazewinkelissa 1985, Nottinghamissa 1986 ja Kööpenhaminassa 1987. Soulin olympialaisissa 1988 hän kilpaili pariairokaksikossa Martina Schröterin kanssa ja voitti kultaa 3,88 sekunnin erolla Romanian venekuntaan. Kolmena seuraavana kautena Peter kilpaili yksikössä, jossa hän saavutti MM-hopeaa Bledissa 1989 ja voitti kultaa Tasmaniassa 1990. Barcelonan olympialaisissa 1992 hän voitti yhdistyneen Saksan edustajana pariaironelosessa olympiakultaa Kerstin Müllerin, Sybille Schmidtin ja Kristina Mundtin kanssa; he voittivat loppukilpailussa hopealle sijoittuneen Romanian venekunnan 4,16 sekunnilla. == Lähteet == Luokka:Itäsaksalaiset soutajat Luokka:Itäsaksalaiset olympiavoittajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1964 syntyneet Luokka:Elävät henkilöt
Haven (Kamelotin albumi)

Haven on power metal -yhtye Kamelotin yhdestoista studioalbumi, joka julkaistiin Pohjois-Amerikassa 5. toukokuuta 2015 ja maailmanlaajuisesti 8. toukokuuta. Albumin on tuottanut Sascha Paeth ja masteroinut Jacob Hansen. Kannen ja kuvituksen on tehnyt Stefan Heilemann ja lisätaiteen/taiton Gustavo Sazes. Siinä vierailevat Alissa White-Gluz, Troy Donockley ja Charlotte Wessels. Se on myös yhtyeen ensimmäinen albumi Napalm Recordsin kanssa. Haven on yhtyeen viimeinen studioalbumi, jolla Casey Grillo soittaa rumpuja. == Kappaleet == == Kokoonpano == Kaikki Tiedot albumivihkosta === Kamelot === * Tommy Karevik – laulu * Thomas Youngblood – kitara, taustalaulu ja orkestraatiot * Oliver Palotai – koskettimet ja orkestraatiot * Sean Tibbetts – basso * Casey Grillo – rummut ja perkussiot Muut muusikot * Alissa White- Gluz – naislaulu kappaleissa "Liar Liar (Wasteland Monarchy)", murinalaulu kappaleissa "Liar Liar (Wasteland Monarchy)" ja "Revolution" * Troy Donockley – tinapilli kappaleessa "Under Grey Skies" * Charlotte Wessels – naislaulu kappaleessa "Under Grey Skies", taustalaulu kappaleessa "Beautiful Apocalypse" * Cloudy Yang – taustalaulu (kappale 12) * Sascha Paeth – kitara * Dennis Hornung – kontrabasso kappaleessa 1 * Miro – koskettimet (4, 8), tekniikka (lisä) Kuoro * Cloudy Yang, Grazia Sposito, Herbie Langhans ja Thomas Rettke Tuotanto * Jacob Hansen – masterointi * Stefan Heilemann – kuvitus, taitto * Gustavo Sazes – lisäkuvitus, taitto * Jim Morris – äänitys, tekniikka (rummut) * Andrew Boullianne – äänitys, tekniikka (assistentti) (rummut) * Philip Collodetti – tekniikka (lisä) * Olaf Reitmeier – tekniikka (lisä) * Tim Tronckoe – valokuvaus * Nina Lahtinen – clothes * ville Juurikala – valokuvaus (Troy Donockley) == Listasijoitukset == albumilistat (2015) Paras sijoitus Itävallan albumit (Ö3 Austria) 41 Belgian albumit (Ultratop Flanders) 54 Belgian albumit (Ultratop Vallonia) 104 Hollannin albumit (album Top 100) 23 Finnish Albums (Suomen virallinen lista) 12 Ranskan albumit (SNEP) 150 Saksan albumit (Offizielle Top 100) 14 Unkarin albumit (MAHASZ) 23 Japanilaiset albumit (Oricon) 28 Espanjan albumit (PROMUSICAE) 73 Ruotsin albumit (Sverigetopplistan) 44 Sveitsin albumit (Schweizer Hitparade) 24 Ison- Britannian albumit (OCC) 119 Yhdysvaltain Billboard 200 75 Yhdysvaltain itsenäiset albumit (Billboard) 6 Yhdysvaltain suosituimmat rock-albumit (Billboard) 10 Yhdysvaltain suosituimmat hard rock -albumit (Billboard) 1 == Arvostelut == Arviot Arvostelut Lähde Arvosana AllMusic 4/5 AntiHero Magazine 8/10 Blabbermouth 8.5/10 Imperiumi 9½/10 Kaaoszine 9/10 Metal Storm 8/10 Soundi 4/5 Sputnikmusic 4/5 == Lähteet == == Aiheesta muualla == * * Luokka:Vuoden 2015 albumit Luokka:Kamelotin albumit
Kerstin Müller

Kerstin Müller (s. 7. kesäkuuta 1969 Halle, Saksan demokraattinen tasavalta) on saksalainen kilpasoutaja. Hän voitti pariaironelosessa olympiakultaa. Müller voitti Barcelonan olympialaisissa 1992 pariaironelosessa olympiakultaa. Müller, Sybille Schmidt, Birgit Peter ja Kristina Mundt voittivat loppukilpailussa hopealle sijoittuneen Romanian venekunnan 4,16 sekunnilla. Hän voitti pariaironelosessa nuorten maailmanmestaruuden vuonna 1987. Aikuisten maailmanmestaruuskilpailuissa Račicessa 1993 hän saavutti pariaironelosessa hopeaa. == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1969 syntyneet Luokka:Elävät henkilöt
Kristina Mundt

Kristina Mundt (myöh. Richter, s. 25. tammikuuta 1966 Merseburg, Saksan demokraattinen tasavalta) on saksalainen kilpasoutaja. Hän voitti pariaironelosessa kaksi olympiakultaa ja kaksi maailmanmestaruutta. Mundt voitti ensimmäisen maailmanmestaruutensa Saksan demokraattisen tasavallan edustajana pariaironelosessa Hazewinkelin MM-kilpailuissa 1985. Soulin olympialaisissa 1988 hän voitti pariaironelosessa Kerstin Försterin, Beate Schrammin ja Jana Sorgersin kanssa kultaa 2,41 sekunnin erolla Neuvostoliiton venekuntaan. Barcelonan olympialaisissa 1992 hän voitti yhdistyneen Saksan edustajana pariaironelosessa olympiakultaa Kerstin Müllerin, Sybille Schmidtin ja Birgit Peterin kanssa; he voittivat loppukilpailussa hopealle sijoittuneen Romanian joukkueen 4,16 sekunnilla. Mundt saavutti pariaironelosessa vielä MM- hopeaa Račicessa 1993 ja voitti maailmanmestaruuden Indianapolisissa 1994. Tampereen MM-kilpailuissa 1995 Mundt kilpaili pariairokaksikossa ja sijoittui neljänneksi. == Lähteet == Luokka:Itäsaksalaiset soutajat Luokka:Itäsaksalaiset olympiavoittajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1966 syntyneet Luokka:Elävät henkilöt
Kristina Richter

Kristina Richter (o.s. Hochmuth, s. 24. lokakuuta 1946) on saksalainen, Itä- Saksaa edustanut käsipalloilija. Hän saavutti kaksi olympiamitalia: hopeaa Montrealissa 1976 ja pronssia Moskovassa 1980. Hän oli Itä-Saksan joukkueen lipunkantaja Moskovan kisojen avajaisissa. Richter pelasi Itä-Saksan maajoukkueessa 134 ottelua ja teki niissä 880 maalia. Hän kuului maailmanmestaruuden voittaneeseen joukkueeseen vuosina 1971, 1975 ja 1978. Richter saavutti menestystä myös seurajoukkueensa TSC Berlinin pelaajana. Kristina Richterin puoliso oli pyöräilyvalmentaja Dagobert Richter. == Lähteet == Luokka:Itäsaksalaiset käsipalloilijat Luokka:Itäsaksalaiset olympiamitalistit Luokka:Vuonna 1946 syntyneet Luokka:Elävät henkilöt
The Shadow Theory

The Shadow Theory on power metal -yhtye Kamelotin kahdestoista studioalbumi. Albumin on tuottanut Sascha Paeth ja se julkaistiin 6. huhtikuuta 2018. Levyllä vierailevat muun muassa Lauren Hart ja Jennifer Haben. Se on ainoa studioalbumi, jolla Johan Nunez korvaa pitkäaikaisen jäsenen Casey Grillon rummuissa, joka oli lähtenyt bändistä 5. helmikuuta 2018 etsimään muita musiikillisia ja kiertuemahdollisuuksia ja keskittymään rumpuyhtiöönsä. == Kappaleet == == Kokoonpano == kaikki tiedot albumivihkosta === Kamelot === * Tommy Karevik – laulu * Thomas Youngblood – kitarat, taustalaulu * Oliver Palotai – kosketinsoittimet * Sean Tibbetts – basso * Johan Nunez – rummut Vierailevat muusikot * Lauren Hart – laulu ja murina kappaleessa "Phantom Divine (Shadow Empire)" ja "MindFall Remedy" * Jennifer Haben – vieraileva laulu kappaleessa "In Twilight Hours" Kuoro * Oliver Hartmann, Herbie Langhans, Cloudy Yang, Annie Berens, Nadine Ruch, Evelyn Mank, Thomas Dalton Youngblood Miehistö * Sascha Paeth – tuotanto, miksaus, tekniikka, lisäkitarat ja koskettimet, murisee kappaleessa "The Proud and the Broken" * Thomas Youngblood – tekniikka, editointi * Oliver Palotai – orkesterisovitukset, tekniikka, leikkaus * Jacob Hansen – masterointi * Stefan Heilemann – taideteos * Arne Wiegand – tekniikka, leikkaus * Miro Rodenberg – tekniikka, leikkaus * Olaf Reitmeier – tekniikka, leikkaus * Logan Mader – tekniikka, editointi * Tim Tronckoe – valokuvaus == Listasijoitukset == Albumilistat (2018) Paras sijoitus Itävallan albumit (Ö3 austria) 30 Belgian albumit (Ultratop Flanders) 50 Belgian albumit (Ultratop Vallonia) 60 Hollannin albumit (album Top 100) 60 Suomalaiset Albumit (Suomen virallinen lista) 24 Saksan albumit (Offizielle Top 100) 13 Unkarin albumit (MAHASZ) 27 Espanjan albumit (PROMUSICAE) 74 Ruotsin albumit (Sverigetopplistan) 55 Sveitsin albumit (Schweizer Hitparade) 13 Yhdysvaltain Billboard 200 141 Yhdysvaltain suosituimmat hard rock -albumit (Billboard) 7 Yhdysvaltain suosituimmat rock- albumit (Billboard) 26 == Arvostelut == Arvostelut Arviot Lähde Arvosana Dangerdog 5/5 Exclaim! 6/10 Metal Hammer 6/7 Imperiumi 9-/10 Kaaoszine 8/10 Soundi 4/5 == Lähteet == == Aiheesta muualla == * * Luokka:Vuoden 2018 albumit Luokka:Kamelotin albumit
Sylvia Dördelmann

Sylvia Dördelmann (s. 7. huhtikuuta 1970 Waltrop) on saksalainen kilpasoutaja. Hän saavutti mitalin olympialaisissa ja maailmanmestaruuskilpailuissa. Dördelmann saavutti nuorten maailmanmestaruuskilpailuissa Länsi-Saksan edustajana pronssia perämiehettömässä kaksikossa vuonna 1988. Ensimmäisissä aikuisten MM-kilpailuissaan Bledissa 1989 hän sijoittui viidenneksi kahdeksikossa ja kuudenneksi perämiehettömässä nelosessa. Tasmaniassa 1990 hän saavutti perämiehettömässä nelosessa hopeaa. Wienin MM-kilpailuissa 1991 hän sijoittui yhdistyneen Saksan edustajana kahdeksikossa viidenneksi. Barcelonan olympialaisissa 1992 hän saavutti kahdeksikossa olympiapronssia. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1970 syntyneet Luokka:Elävät henkilöt
Dana Pyritz

Dana Pyritz (s. 31. elokuuta 1970 Kühlungsborn, Saksan demokraattinen tasavalta) on saksalainen kilpasoutaja. Hän saavutti kahdeksikossa olympiapronssia ja voitti yhden maailmanmestaruuden. Pyritz kilpaili kaksissa olympialaisissa. Barcelonassa 1992 hän saavutti kahdeksikossa olympiapronssia. Atlantassa 1996 hän sijoittui samassa luokassa kahdeksanneksi. Maailmanmestaruuskilpailuissa Pyritz kilpaili yhdeksän kertaa vuosina 1993–2003 ja saavutti kuusi mitalia. Hän saavutti kahdeksikossa MM-pronssia Račicessa 1993 ja voitti samassa luokassa kultaa Indianapolisissa 1994. Tampereen MM-kilpailuissa 1995 hän saavutti perämiehettömässä nelosessa hopeaa. Vuosien 1997–1999 MM-kilpailuissa Pyritz sijoittui kahdeksikossa kerran viidenneksi ja kahdesti kuudenneksi. Kolmissa viimeisissä MM- kilpailuissaan hän saavutti kolme pronssia: kahdeksikossa Luzernissa 2001 ja Sevillassa 2002 sekä perämiehettömässä nelosessa Milanossa 2003. Dana Pyritzin kaksossisko Anja Pyritz on myös soudun arvokisamitalisti. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1970 syntyneet Luokka:Elävät henkilöt
Anja Pyritz

Anja Pyritz (s. 31. elokuuta 1970 Kühlungsborn, Saksan demokraattinen tasavalta) on saksalainen kilpasoutaja. Hän voitti kahdeksikossa maailmanmestaruuden. Pyritz kilpaili kaksissa olympialaisissa. Atlantassa 1996 hän sijoittui kahdeksikossa kahdeksanneksi ja Ateenassa 2004 samassa luokassa viidenneksi. Maailmanmestaruuskilpailuissa Pyritz kilpaili kahdeksan kertaa vuosina 1993–2003 ja saavutti kolme mitalia. Hän sijoittui perämiehettömässä kaksikossa viidenneksi Račicessa 1993, perämiehettömässä nelosessa viidenneksi Indianapolisissa 1994 ja kahdeksikossa neljänneksi Tampereella 1995. Hän sijoittui kahdeksikossa viidenneksi Aiguebelettessa 1997 ja kuudenneksi Kölnissä 1998. Hän saavutti MM-pronssia kahdeksikossa Luzernissa 2001 ja Sevillassa 2002. Milanossa 2003 hän voitti kahdeksikossa maailmanmestaruuden. Anja Pyritzin kaksossisko Dana Pyritz on myös soudun arvokisamitalisti. == Lähteet == Luokka:Saksalaiset soutajat Luokka:Vuonna 1970 syntyneet Luokka:Elävät henkilöt